十一年，瑪竇並明堅准入居廣東肇慶。時瑪竇以為華人崇佛，乃稱自天竺來，剃髮，衣袈裟，語廣東吏民曰：「吾等自西來，欲居中國，侍天主而終。」瑪竇不言佈教之事，以防被逐。又攜歐洲書物，華人大奇。初抵中華，瑪竇驚文物之盛，曰：「中華之偉盛，除未奉天主，實無敵於世……中華非一國也，乃一天下也……柏拉圖烏托邦，實存於中土乎！」又觀中國醫、算、星相、物理之學，知華人向不重格致之學也。